b'\n_START_ARTICLE_\nResni\xc4\x8dnostna oddaja\n_START_PARAGRAPH_\nResni\xc4\x8dnostna oddaja (angle\xc5\xa1ko reality show) je \xc5\xbeanr televizijske oddaje, v kateri se sku\xc5\xa1a \xc4\x8dim bolj pribli\xc5\xbeati razmere resni\xc4\x8dnemu \xc5\xbeivljenju. Ena izmed bistvenih lastnosti resni\xc4\x8dnostne oddaje so tudi kamere, ki bolj ali manj ves \xc4\x8das snemajo dogajanje, medtem ko se pri dokumentarnih oddajah ciljano posnamejo dolo\xc4\x8dene situacije. Pri resni\xc4\x8dnostnih oddajah ni nobenega scenarija. Bistvena prvina dogajanja so torej naklju\xc4\x8dja.'